**মার্গারিটা ভ্লাদিমিরভনা লেভিয়েভা** (রুশ: Маргари́та Влади́мировна Леви́ева; জন্ম: ৯ ফেব্রুয়ারি ১৯৮০) হলেন একজন রুশ-মার্কিন অভিনেত্রী। সোভিয়েত ইউনিয়নে জন্মগ্রহণকারী এই অভিনেত্রী দ্য ইনভিজিবল, অ্যাডভেঞ্চারল্যান্ড এবং স্প্রেডের মতো চলচ্চিত্রে অভিনয় করার আগে একজন প্রতিযোগিতামূলক জিমন্যাস্টিক ছিলেন। টেলিভিশনে, তিনি রিভেঞ্জে ফাউক্স অমান্ডা ক্লার্ক / বাস্তব এমিলি থর্নের চরিত্রে অভিনয়ের জন্য পরিচিত হন। দ্য ব্ল্যাকলিস্টে জিনা জ্যানাটাকস এবং সম্প্রতি এইচবিও সিরিজ দ্য ডিউসে 'অ্যাবিগেল "এবি" পার্কার' চরিত্রে জেমস ফ্রাঙ্কোর বিপরীতে অভিনয় করেছেন।

পেশাজীবন
--------

মার্গারিটা লেভিয়েভা ২০০৫ সালে ল অ্যান্ড অর্ডার: ট্রায়াল বাই জুরিতে একজন অতিথি চরিত্রে অভিনয় করেছেন। ২০০৫ সালে নিউ ইয়র্ক ম্যাগাজিন তাকে "নিউ ইয়র্কের ৫০ জন সর্বাধিক সুন্দর ব্যক্তি"দের মধ্যে একজন বলে অভিহিত করে। ২০০৬ সালে, তিনি ফক্স সিরিজ, ভেনিশডে অভিনয় করেছেন। তার একটি পূর্ণদৈর্ঘ্য চলচ্চিত্র দি ইনভিজিবল, স্বাধীন চলচ্চিত্র "বিলি'স চয়েস", এবং "নয়েজ"-এ অভিনয় করেছেন, যেখানে তিনি টিম রবিনস, ব্রিজেট মোনাহান এবং উইলিয়াম হার্টের মতো অভিনেতাদের সাথে অভিনয় করেছেন।

ব্যক্তিগত জীবন
--------------

মার্গারিটা লেভিয়েভা সোভিয়েত ইউনিয়নের রুশ সোভিয়েত মার্কিন সমাজতান্ত্রিক প্রজাতন্ত্রের লেনিংরাদে (এখন সেন্ট পিটার্সবার্গ, রাশিয়ান ফেডারেশন) জন্মগ্রহণ করেন। তিনি একটি রুশ ইহুদি পরিবারে জন্মগ্রহণ করেন। মাত্র তিন বছর বয়সে, তিনি রিদমিক জিমন্যাস্টিকসে প্রশিক্ষণ গ্রহণ করেন। তিনি যখন ১১ বছর বয়সী ছিলেন, তার মা তাকে এবং তার জমজ ভাইদের নিয়ে নিউ ইয়র্কের ব্রুকলিনের শেপসহেড বেতে স্থানান্তরিত হয়ে যান।

মার্কিন যুক্তরাষ্ট্রে অভিবাসনের পর তিনি আরও কয়েক বছর পর্যায়ক্রমিক জিমন্যাস্টিকসে প্রশিক্ষণ অব্যাহত রাখেন এবং এই ক্ষেত্রে সাফল্য অর্জন করেন, কিন্তু তিনি ইউএস চ্যাম্পিয়নশিপের প্রতিযোগিতায় অংশগ্রহণ করেননি; তখন তিনি মার্কিন নাগরিকত্ব পাননি এবং তার পরিবার সেই সময়ে অনথিভুক্ত অভিবাসী ছিল। তিনি সিকোকাস, নিউ জার্সির একটি উচ্চ বিদ্যালয়ে অংশগ্রহণ করেন। মার্গারিটা লেভিয়েভা এনওয়াইউ অর্থনীতিতে স্নাতক ডিগ্রী অর্জন করেন এবং একজন ফ্যাশন ক্রেতা হিসাবে কাজ করেন। তিনি অভিনয়ের ক্ষেত্রে তার আগ্রহ অব্যাহত রাখেন এবং উইলিয়াম এস্পার স্টুডিওতে মেইসনার প্রশিক্ষণ কর্মসূচিতে অংশগ্রহণ করেন।

২০০৯ সালে, মার্গারিটা লেভিয়েভা এবং অভিনেতা সেবাস্টিয়ান স্ট্যান স্প্রেড নামে একটি চলচ্চিত্রে একসাথে অভিনয় করেন। একটি সংবাদপত্রে প্রকাশ করা হয়েছিল যে, তারা সম্পর্কের মধ্যে আছেন, কিন্তু তারা সবসময়ই নিজেদের ভালো বন্ধু হিসেবে সম্বধিত করেছেন।

তথ্যসূত্র
---------

1. ↑  "The Most Beautiful New Yorkers"। ফেব্রুয়ারি ১৪, ২০০৯ তারিখে মূল থেকে আর্কাইভ করা।
2. 1 2 3 4  Axelrod, Nick (এপ্রিল ২, ২০০৯)। "Tilt-A-Whirl Girl: Margarita Levieva in 'Adventureland'"। WWD Lifestyle। জানুয়ারি ৮, ২০১০ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৭।
3. ↑  Fradkin, Lori (সেপ্টেম্বর ১৪, ২০০৯)। "The Retributionists' Margarita Levieva on Jewish Revenge and Being Lisa P."। New York Magazine। সংগ্রহের তারিখ সেপ্টেম্বর ১৫, ২০০৯।
4. ↑  Tinkham, Chris (এপ্রিল ৮, ২০০৯)। "Margarita Levieva – An interview with Adventureland's Lisa P."। *Under The Radar Mag*। আগস্ট ১৮, ২০১০ তারিখে মূল থেকে আর্কাইভ করা।
5. ↑  Radish, Christina (এপ্রিল ২৬, ২০০৭)। "Margarita Levieva May Hold The Key In "The Invisible""। *MediaBlvd Magazine*। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ মার্চ ১৩, ২০১২।
6. ↑  Marquina, Sierra (জুলাই ৩১, ২০১৪)। "Sebastian Stan and Margarita Levieva Are Dating!"। *Us Weekly*। সংগ্রহের তারিখ জুলাই ১০, ২০১৭।

বহিঃসংযোগ
---------


উইকিমিডিয়া কমন্সে **মার্গারিটা লেভিয়েভা** সংক্রান্ত মিডিয়া রয়েছে।

* ইন্টারনেট মুভি ডেটাবেজে মার্গারিটা লেভিয়েভা (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট
	+ 2

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* মার্কিন যুক্তরাষ্ট্র

 |